# Sastre

Un sastre és una persona que fa vestits i en ven, especialment per a home.

## Dites populars

* Cada sastre fa el seu nus.
    (var.) Cada sastre fa el seu tall.
* Cadascú s'entén, i es sastre ho ajusta.
* Cap sastre menja pollastre.
* El millor sastre esguerra els vestits (o un vestit).
* El sastre de Campins cosia de franc i hi posava el fil.
* En vindre els melons, el sastre a rebolcons.
* Les prunes són dels sastres.
* No és mal sastre qui coneix el panyo.
* Ofici de sastre, enfilar l'agulla i fer el nus.
* Pel juliol, sastres allargueu les mans, que us atipareu de prunes com els tocinos de glans.
* Per Sant Francesc, si Déu ho vol, el sastre encén el seu gresol, i quan Sant Josep vindrà, el tornarà a apagar.
* Per Sant Josep, si Déu vol, el sastre apaga el gresol.
* Sastre carnús, quants punts perd per no fer nus!
* Sastre d'ull, sastre d'embull.
* Sastre nou de Madrid, surt lo que surt; i van sortir unes bonetes.
* Sastre nou, surt lo que surt; i sortiren unes bonetes.
* Sastre que no fa nus dues vegades cus.
* Sastre que no fa nuu, el diable se l'enduu; i tant si en fa com si no en fa, lo mateix se l'endurà.
* Sastre sense didal, cus poc i mal.
* Sastres pobres que robeu, robeu, que pobres sereu.
* Set sastres no fan un home.

### Dites relacionades amb altres professions

* Bona pluja que fes, que matés els sabaters, i de sastres no en deixés.
* Barber xerraire, sabater mentider i sastre coix.
* Cent sastres, cent sabaters i cent moliners fan tres-cents lladres.
* Cent sastres, cent teixidors i cent moliners, tres-cents lladres.
* De sastre i sabater, qui no en ve de mena no en sap fer.
* De sastre mudaràs, però de lladre no escaparàs.
* El sastre paga pel teixidor.
* Mai cap sastre no ha mort a la forca, perquè ni el botxí no els vol.
* Ni teixidor mal fet ni sastre dret i perfet.
* No hi ha barber mut ni sastre somogut.
* Per Corpus i per Nadal els sastres maten la fam.
* Sabater que no canti, sastre que no murmuri i barber mut, mai ningú n'ha conegut.
* Sastre honrat, sabater net i barber mut mai no s'han conegut.
* Sastre i barber tallen més amb la llengua que amb les tisores.
* Sastre sargidor, més savi que teixidor.
* Sastres, músics i sabaters, moltes postures i pocs diners.

## Frases fetes i locucions

* Entendre (o prendre) es sastre p'es teixidor.
          Entendre una cosa per una altra (Menorca),
* Ésser un calaix de sastre.
          Éser una persona de moltes aptituds o de molts coneixements.

## Referències

* 1 2 3 4 5 6 7 8 9 10 11 12 13 14 15 16 17 18 Parés i Puntas, 1999.
* 1 2 3 4 5 6 7 8 9 10 11 12 13 14 15 16 Alcover, Antoni M.; Moll, Francesc de B. «sastre». A: Diccionari català-valencià-balear. Barcelona: IEC, 2002.
* 1 2 3 Sevilla Muñoz, J.; Zurdo Ruiz-Ayúcar, M.I.T. (dir.). «Refranero multilingüe». Madrid: Instituto Cervantes (Centro Virtual Cervantes), 2009. [Consulta: 24 setembre 2024].
* 1 2 Correas Martínez; Gargallo Gil, 2003.
* ↑ Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 24 setembre 2024].

## Bibliografia

* Correas Martínez, Miguel; Gargallo Gil, José Enrique. Calendario romance de refranes. Barcelona: Edicions de la Universitat de Barcelona, 2003. ISBN 8483383942.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.